Med 16.000 ansatte var Glasgow-fabrikken et af Skotlands største industrielle foretagender. I modsætning til Derby og Crewe, som i høj grad var afhængige af eksterne leverandører, producerede Hillington næsten alle komponenterne til Merlin selv.<ref>Lloyd and Pugh 2004, s. 61.</ref> Produktionslinjen begyndte at levere motorer i november 1940, og i juni 1941 blev der leveret 200 hver måned, stigende til over 400 pr. måned i marts 1942.<ref>Lloyd and Pugh 2004, s. 69.</ref> I alt blev der produceret 23.675 motorer. Efter nogen måneder begyndte [[pjækkeri]] i arbejdsstyrken at blive et problem; Det var en følge af fysisk og mentalt stress på grund af krigstidsvilkårene, som f.eks. hyppige ophold i [[beskyttelsesrum]], men også det massive pres for at tage så mange overtimer og så få fridage som muligt. Det blev aftalt at skære ned til 82 timer om ugen, med en halv søndag om måneden som fridag.<ref>Pugh 2000, s. 198.</ref> Produktionsrekorden var 100 motorer på en enkelt dag.<ref name=BBCNews>[http://news.bbc.co.uk/1/low/scotland/4531580.stm End of era for Rolls-Royce plant.] news.bbc.co.uk. Besøgt: 25. august 2009</ref>
Kemi